Öt év múlva készül el a Nemzeti Korcsolyázó Központ - JochaPress
Kósa Lajos, a Magyar Országos Korcsolyázó Szövetség, egyben a bíráló bizottság elnöke sajtótájékoztatón jelentette be, hogy az uniós nemzetközi pályázatra nyolcan adtak be pályaművet, közülük kettő részesült díjazásban, három pedig megvételben.
A sportvezető tájékoztatása szerint a korcsolyázóközpont egy fedett hosszúpályás, 400 méteres gyorskorcsolya pályából, négy, egyenként 30×60 méteres, jégkorongozásra, rövidpályás gyorskorcsolyára és műkorcsolyára alkalmas jégpályából, valamint a kiegészítő létesítményekből – öltözők, edző- és kondicionálótermek – áll majd. Kósa hozzátette: az épületben helyezik el azt az akadémiai központot is, amely a magyar gyors- és műkorcsolya fejlesztését szolgálja majd.
„A beruházást a tervek szerint a magyar kormány valósítja meg, a konkrét beruházó a Nemzeti Sportközpontok lesz konzorciumban a Magyar Országos Korcsolyázó Szövetséggel” – fogalmazott Kósa, aki szerint a tervpályázat eredményhirdetésével a munka első részét végezték el.
Kósa Lajos és Cselovszki Zoltán. Fotó: Róth Tamás
Tags: Cselovszki ZoltánkorcsolyázásKósa LajosMOKSZNemzeti Korcsolyázó Központ
Next story Tizennégy NB I-es légiós lépett pályára szerdán
Previous story Nébald György a Honvédelmi Sportszövetség új elnöke